rejauldu/bengali-wikipedia huggingface dataset:
অক্ষয়কুমার কয়াল ( ১৪ জানুয়ারি ১৯১৪ – ১২ নভেম্বর ২০০৪ ) ছিলেন একজন স্বাধীনতা সংগ্রামী ও পুঁথি সংগ্রাহক।  দেশীয় ঐতিহ্য ও সংস্কৃতির সংরক্ষণের কাজে নিয়োজিত হয়ে প্রাচীন বাংলা সাহিত্যের ইতিহাস ও বাংলা ভাষাকে সমৃদ্ধ করতে সহায়তা করেন।   জীবনী  অক্ষয়কুমার কয়ালের জন্ম ১৯১৪ খ্রিস্টাব্দের ১৪ জানুয়ারি ব্রিটিশ ভারতের অধুনা  পশ্চিমবঙ্গের দক্ষিণ চব্বিশ পরগনা জেলার ফলতা সমষ্টি উন্নয়ন ব্লকের অন্তর্গত পশ্চিম দৌলতপুর গ্রামে। পিতা পরমানন্দ কয়াল ও মাতা ক্ষীরোদা দেবী। বিদ্যালয়ে ছাত্রাবস্থায় তিনি স্বাধীনতা সংগ্রামের এক গুপ্ত সমিতির সাথে যুক্ত হন। ম‍্যাট্রিক পরীক্ষা দেওয়ার আগেই ১৯৩০-৩২ খ্রিস্টাব্দে ।আইন অমান‍্য আন্দোলনে এবং ১৯৪২ খ্রিস্টাব্দের আগস্টে ভারত ছাড়ো আন্দোলনে  যোগ দিয়ে বেশ কয়েক বছর কারারুদ্ধ থাকেন। মুক্তি পেয়ে প্রথাবদ্ধ পডাশোনায় প্রবেশ না করে দেশীয় ঐতিহ‍্য ও সংস্কৃতির সংরক্ষণের কাজে লিপ্ত হন। চব্বিশ পরগনা জেলা ছাড়া হাওড়া, হুগলি, মেদিনীপুর-সহ বাংলার নানা গ্রামগঞ্জে ঘুরে কালের করালে হারিয়ে যেতে বসা শতাব্দী প্রাচীন প্রায় তিন হাজারের পুঁথি ও প্রত্নসামগ্রী সংগ্রহ করে প্রাচীন বাংলা সাহিত‍্যের ইতিহাস সমৃদ্ধ করেছেন।কোন কোন পুঁথি তাকে যথেষ্ট দাম দিয়েও কিনতে হয়েছিল। ভাষাচার্য সুনীতিকুমার চট্টোপাধ্যায় তাকে এই কাজে উৎসাহ জুগিয়েছিলেন। বাংলা সাহিত্যের ইতিহাস-এর প্রথম খণ্ডে সুকুমার সেন অক্ষয়কুমারের সংগৃহীত উপাদান গ্রহণের কথা স্বীকার করেছেন। সুকুমার সেন, পঞ্চানন মণ্ডল, যতীন্দ্রমোহন ভট্টাচার্য প্রমুখেরা ছিলেন তাঁর কাছের মানুষ।  তিনি তার সংগৃহীত দেড় হাজার পুঁথি  বিশ্বভারতী বিশ্ববিদ্যালয়কে এবং নিজের কাছে কিছু রেখে বাকি বঙ্গীয় সাহিত্য পরিষদ ও বর্ধমান সাহিত‍্য সভা লাইব্রেরিতে দান করেন।  অক্ষয়কুমার বিশিষ্ট পত্র-পত্রিকায় লেখালেখিও করতেন। শঙ্কর সেনগুপ্তের সঙ্গে তিনি কল‍্যাণী পত্রিকার সম্পাদনা করতেন। বাংলার নানা জেলায় ক্ষেত্রসমীক্ষা করে তিনি ১৯৭৭-৭৮ খ্রিস্টাব্দের বাংলার পট ও পটুয়াদের নিয়ে ইংরাজীতে একটি গ্রন্থ রচনা করেন। গ্রন্থটির ভূমিকা লিপি ছিল তৎকালীন প্রধানমন্ত্রী শ্রীমতী ইন্দিরা গান্ধীর। এছাড়াও, পশ্চিমবঙ্গের লোকায়ত নারীসমাজ সম্পর্কে তার একটি নিবন্ধ ওমেন ইন দ্য ফোক-সেইঙ্স্ অফ ওয়েস্ট বেঙ্গল গ্রন্থে সংকলিত হয়েছে।  অকৃতদার পুঁথি সংগ্রাহক অক্ষয়কুমার কয়াল ২০০৪ খ্রিস্টাব্দের ১২ নভেম্বর ৯০ বৎসর বয়সে প্রয়াত হন। অক্ষয়কুমারের জন্মশতবর্ষে সৃজনী ভারত'' পত্রিকা প্রত্ন-পুঁথি পাঠশালা শীর্ষক স্মারক গ্রন্থ প্রকাশ করে।  বিষয়শ্রেণী:১৯১৪-এ জন্ম বিষয়শ্রেণী:২০০৪-এ মৃত্যু বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:বাঙালি লেখক
মোদের গরব বা আমাদের গর্ব হলো বাংলাদেশের রাজধানী ঢাকার বাংলা একাডেমি ভবনের সামনে অবস্থিত একটি ভাস্কর্য। ১৯৫২ সালে বাংলা ভাষা আন্দোলনের সময় বাংলাকে পাকিস্তানের রাষ্ট্রভাষা হিসাবে প্রতিষ্ঠা করার দাবি জানানো হয়। এই আন্দোলনে পুলিশের গুলিতে শহিদদের সম্মানে এই ভাস্কর্যটি তৈরী করা হয়।    উদ্বোধন  ২০০৭ সালের পহেলা ফেব্রুয়ারিতে সেই সময়ের তত্ত্ববধায়ক সরকার প্রধান ড: ফখরুদ্দীন আহমদ অমর একুশে গ্রন্থমেলায় এটি উদ্বোধন করেন।   কাঠামো  এখানে ভাষা শহীদ আবদুস সালাম, রফিকউদ্দিন আহমদ, আবদুল জব্বার, শফিউর রহমান, এবং আবুল বরকত এর ধাতব মূর্তি রয়েছে। এগুলো মূল ভিত্তিটির উপর রয়েছে এবং এর পেছনে একটি উচু দেয়াল রয়েছে। এই দেয়ালটির উভয় পাশে টেরাকোটা নকশা করা আছে। এখানে ভাষা আন্দলনের ঘটনার সাথে সম্পর্কিত বিভিন্ন চিত্র ফুটিয়ে তোলা হয়েছে।   বিনিয়োগ  ভাস্কর্যটি তৈরী করতে মোট ১৩ লক্ষ টাকা খরচ হয়, এর থেকে স্পন্সর হিসাবে গ্রামীণফোন নামের একটি টেলিকমিউনিকেশন প্রতিষ্ঠান ১০ লক্ষ টাকা দেয়, অবশিষ্ট টাকা সংগ্রহ করা হয় বাংলা একাডেমীর নিজস্ব তহবিল  থেকে।  নকশাকারী ও নির্মাতা মোদের গরব ভাস্কর্যটির নকশা ও নির্মাণ করেছেন বাংলাদেশের খ্যাতিমান ভাস্কর শিল্পী অখিল পাল। চিত্রশালা   তথ্যসূত্র   বিষয়শ্রেণী:বাংলা ভাষা আন্দোলন বিষয়শ্রেণী:বাংলাদেশের স্মৃতিস্তম্ভ ও স্মারক বিষয়শ্রেণী:শহীদ মিনার বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকা জেলার দর্শনীয় স্থান বিষয়শ্রেণী:ঢাকার বহিরঙ্গন ভাস্কর্য বিষয়শ্রেণী:২০০০-এর ভাস্কর্য
জেমস থমসন বটমলি এফআরএস এফআরএসই (১০ জানুয়ারি ১৮৪৫ - ১৮ মে ১৯২৬) একজন আইরিশ-বংশোদ্ভূত ব্রিটিশ পদার্থবিদ।  তিনি তাপীয় বিকিরণ বিষয়ে এবং ৪-অঙ্কের লগারিদম সারণী তৈরির করার জন্য বিখ্যাত, লগ সারণী দ্রুত গণনা করার যন্ত্রের প্রচলন হওয়ার আগে বড় বড় গুণ এবং ভাগের গণনাকে আরও সহজে যোগ এবং বিয়োগে রূপান্তর করতে ব্যবহৃত হতো।  পটভূমি thumb|গ্লাসগোর পশ্চিম নেক্রোপলিসে অবস্থিত জেমস থমসন বটমলির সমাধি তিনি ১৮৪৫ সালের ১০ জানুয়ারি আয়ারল্যান্ডের কাউন্টি ডাউন এর ফোর্ট ব্রেদা শহরে জন্মগ্রহণ করেন। তার বাবার নাম উইলিয়াম বটমলি জেপি, তিনি পার্শ্ববর্তী বেলফাস্টের ব্যবসায়ী ছিলেন। তাঁর মায়ের নাক আন্না থমসন। তিনি উইলিয়াম থমসন, লর্ড কেলভিনের বোন ছিলেন, লর্ড কেলভিন বটমলির জীবনে যথেষ্ট পরিমানে প্রভাব বিস্তার করেছিল।  তিনি বেলফাস্টের কুইন্স কলেজ এবং তারপরে ডাবলিনের ট্রিনিটি কলেজ থেকে মূলত প্রাকৃতিক দর্শন এবং রসায়ন শাস্ত্রে অধ্যয়ন করেন।  কর্মজীবন তাঁর প্রথম কর্মজীবন শুরু হয় বেলফাস্টের বিজ্ঞানী টমাস অ্যান্ড্রুজের সহকারী হিসাবে। এরপর তিনি কিংস কলেজ লন্ডন এ প্রথমে রসায়ন এবং তারপর পদার্থবিজ্ঞানের প্রদর্শক নিযুক্ত হন। ১৮৭০ সালে তিনি গ্লাসগো বিশ্ববিদ্যালয়ের পদার্থবিজ্ঞানের একজন প্রদর্শক হিসাবে যোগদান করেন। থমসন বটমলি ১৮৭৫ সালে নীল আরনটের বিধবা স্ত্রী কাছ থেকে দায়িত্ব পাওয়ার পর পরীক্ষামূলক পদার্থবিজ্ঞানে প্রদর্শক হন।  ১৮৭২ সালে তাঁর মামা লর্ড কেলভিন অ্যাডিনবার্গের রয়েল সোসাইটির ফেলো হিসাবে তার নাম প্রস্তাব করেন এবং এটি যথাযথভাবে গৃহীত হয়েছিল। ১৮৮৮ সালের জুনে তিনি লন্ডনে রয়্যাল সোসাইটির ফেলো নির্বাচিত হন।  ১৮৯৬ সালের ৫ ফেব্রুয়ারি বটমলি স্কটল্যান্ডে এক্স-রে এর প্রথম প্রদর্শনীতে জড়িত ছিলেন। তাঁর মামা লর্ড কেলভিন রঞ্জেনের কাছ থেকে কাগজপত্র পেয়েছিলেন কিন্তু তিনি অসুস্থ থাকায় সেগুলি তার ভাগ্নে বটমলি-র কাছে তুলে দেন, তাছাড়াও এই প্রদর্শনীর জন্য প্রয়োজনীয় বিশেষ সরঞ্জামাদিও সরবরাহ করা হয়। বটমলি এই প্রদর্শনীর জন্য গ্লাসগো রয়্যাল ইনফার্মারি এর তড়িৎ বিশেষজ্ঞ ড. জন ম্যাকিন্টায়ারকে নিযুক্ত করেছিলেন।http://sshm.ac.uk/wp-content/uploads/2013/10/PROCEEDINGS-SESSION-1994-1995-and-1995-1996.pdf  ১৮৯৯ সালে তার মামার সাথে আবার গ্লাসগো ইঞ্জিনিয়ারিং ফার্ম অব কেলভিন, বটমরি অ্যান্ড বেয়ার্ড (কে.বি.বি) গঠন করেন, এখানে গেজ এবং মিটার তৈরিতে বিশেষ পারদর্শীতার পাশাপাশি লাউডস্পিকার এবং টেলিফোন তৈরি করা হতো। ১৯০৮ সালে তিনি এর চেয়ারম্যান হন। ১৯১৩ সালে এটি একটি লিমিটেড কোম্পানিতে পরিণত হয়। তিনি এই সময় গ্লাসগোর ১৩ নম্বর ইউনিভার্সিটি গার্ডেন এ বাস করতেন।Glasgow Post Office Directory 1911-12  ১৮২৬ সালের ১৮ মে তিনি গ্লাসগোতে মারা যান। তাঁর সমাধি গ্লাসগোর পশ্চিম নেক্রোপলিসের চূড়ার কাছে অবস্থিত।  কেলভিন, বটমলি এবং বেয়ার্ড সংস্থাটি ১৯৪৭ পর্যন্ত চালু ছিল।  পরিবার তিনি দুইবার বিয়ে করেন: প্রথম বার ম্যানচেস্টারের অ্যানি এলিজাবেথ হিপকে; দ্বিতীয় বার মাদেইরার চার্লস আর ব্ল্যান্ডির কন্যা এলিজা জেনেট ব্ল্যান্ডিকে বিয়ে করেন।  উইলিয়াম থমসন, লর্ড কেলভিন এবং জেমস থমসন তাঁর মামা ছিলেন।  প্রকাশনা - গতিবিদ্যা: তাত্ত্বিক বলবিজ্ঞান। ১৮৭৭  - অনুজ্বল এবং উজ্জ্বল পৃষ্ঠতল থেকে বিকিরণের উদ্ভব। লন্ডন ১৮৮৭ - পরম পরিমাপে তাপীয় বিকিরণ উদ্ভব। ১৮৮৮ - চার অঙ্কের গাণিতিক সারণী: লগারিদম এবং ত্রিকোণমিতি সারণী এবং বর্গ, বর্গমূল ও পূরক এর সারণী।  তথ্যসূত্র  বহিঃসংযোগ https://pictures.royalsociety.org/image-rs-7786  বিষয়শ্রেণী:১৮৪৫-এ জন্ম বিষয়শ্রেণী:১৯২৬-এ মৃত্যু বিষয়শ্রেণী:বেলফাস্টের বিজ্ঞানী বিষয়শ্রেণী:ব্রিটিশ পদার্থবিজ্ঞানী বিষয়শ্রেণী:রয়েল সোসাইটির সভ্য
thumb|upright| তৎকালীন প্ৰধানমন্ত্ৰী ইন্দিরা গান্ধী ১৯৭৫ সালের ২৫শে জুন থেকে ১৯৭৭ সালের ২১শে মাৰ্চ পর্যন্ত দেশজুরে জরুরি অবস্থা বলবৎ করেন ২৫ জুন, ১৯৭৫ থেকে ২১ মার্চ, ১৯৭৭ পর্যন্ত ২১ মাসব্যাপী ভারতের জরুরি অবস্থা ঘোষণা করেছিলেন রাষ্ট্রপতি ফকরুদ্দিন আলি আহমেদ। এই জরুরি অবস্থার পরামর্শদাতা ছিলেন ভারতের তদনীন্তন প্রধানমন্ত্রী ইন্দিরা গান্ধী। ভারতীয় সংবিধানে ৩৫২ নং ধারা অনুযায়ী এই জরুরি অবস্থা ঘোষিত হয়েছিল। ভারতীয় প্রজাতন্ত্রের ইতিহাসে এই ঘটনা ছিল সর্বাপেক্ষা বিতর্কিত।  ভারতের সংবিধানের ৩৫২ অনুচ্ছেদ অনুযায়ী "অভ্যন্তরীণ অস্থিরতা"র কারণে রাষ্ট্রপতি ফখরুদ্দিন আলী আহমেদ কর্তৃক আনুষ্ঠানিকভাবে জারি করা এই জরুরি অবস্থা ২৫ জুন ১৯৭৫ থেকে ২১ মার্চ ১৯৭৭ পর্যন্ত কার্যকর ছিল। এই আদেশের মাধ্যমে প্রধানমন্ত্রীকে অধ্যাদেশ জারির ক্ষমতা দেওয়া হয়, যার ফলে নির্বাচন বাতিল করা এবং নাগরিক অধিকার স্থগিত করা সম্ভব হয়। জরুরি অবস্থার অধিকাংশ সময়ে ইন্দিরা গান্ধীর বেশিরভাগ রাজনৈতিক বিরোধীকে কারারুদ্ধ করা হয় এবং গণমাধ্যমকে নিয়ন্ত্রণ করা হয়। গান্ধী শাসনামলে ১,০০,০০০-এর বেশি রাজনৈতিক বিরোধী, সাংবাদিক এবং ভিন্নমতাবলম্বীকে আটক করা হয়। এই সময়ে, তার পুত্র সঞ্জয় গান্ধীর নেতৃত্বে একটি ব্যাপক ধরপাকড় অভিযান চালানো হয়।  জরুরি অবস্থা জারির চূড়ান্ত সিদ্ধান্তটি ইন্দিরা গান্ধী প্রস্তাব করেছিলেন, যা ভারতের রাষ্ট্রপতি অনুমোদন করেন এবং জুলাই থেকে আগস্ট ১৯৭৫-এর মধ্যে মন্ত্রিসভা ও সংসদের দ্বারা অনুমোদিত হয়। এর পেছনে যুক্তি ছিল যে, ভারতীয় রাষ্ট্রের উপর অভ্যন্তরীণ এবং বাহ্যিক উভয় ধরনের আসন্ন হুমকি ছিল।   তথ্যসূত্র   বিষয়শ্রেণী:ভারতীয় জাতীয় কংগ্রেসের ইতিহাস বিষয়শ্রেণী:১৯৭৫-এ ভারত বিষয়শ্রেণী:১৯৭৬-এ ভারত বিষয়শ্রেণী:১৯৭৭-এ ভারত বিষয়শ্রেণী:ভারতে গণতান্ত্রিক পশ্চাদপসরণ বিষয়শ্রেণী:ভারতে বিবাচন বিষয়শ্রেণী:ভারতে মানবাধিকার লঙ্ঘন বিষয়শ্রেণী:জোরপূর্বক অভিপ্রয়াণ বিষয়শ্রেণী:রাজনৈতিক দমন বিষয়শ্রেণী:ভারতে পুলিশের নৃশংসতা বিষয়শ্রেণী:মানবতাবিরোধী অপরাধ বিষয়শ্রেণী:একচ্ছত্রবাদ বিষয়শ্রেণী:নির্যাতন বিষয়শ্রেণী:ইন্দিরা গান্ধী প্রশাসন
আহাদ জামে মসজিদ () ইউক্রেনের দোনেৎস্কে অবস্থিত একটি জামে মসজিদ। স্থানীয় মাফিয়া প্রধান আহাত ব্রাগিনের সম্মানে মসজিদটির নামকরণ করা হয়েছিল এবং এর একটি মিনার রিনাত আহমেতের নামানুসারে নামকরণ করা হয়েছে। এটি সোভিয়েত ইউনিয়ন পতনের পরে দোনেৎস্ক অববাহিকায় নির্মিত প্রথম মসজিদ। বর্তমানে এটি দোনেৎস্ক গণপ্রজাতন্ত্রের ভূখণ্ডের মধ্যেই রয়েছে, যদিও এই অঞ্চলটি নিয়ে ইউক্রেনের সাথে বিরোধ রয়েছে।   ইতিহাস  ১৯৯৩ সালে দোনেৎস্ক মুসলিম সম্প্রদায় স্টার অফ দি নবী প্রতিষ্ঠা করেছিল। এক বছর পরে এই অঞ্চলের প্রথম মসজিদ ইবনে ফাদলানের ভিত্তি স্থাপন করা হয়। প্রকল্পের পরিকল্পনা ইস্তাম্বুলের একটি মসজিদ থেকে নেওয়া হয়েছিল।  ভবনের মূল পৃষ্ঠপোষক ছিলেন আখাত ব্রাগিন। ১৯৫৫ সালের ১৫ই অক্টোবর তারিখে তাঁর মৃত্যুর পরে তাঁর সম্মানে এই মসজিদটির নামকরণ করা হয়। প্রাথমিকভাবে প্রকল্পটির একটি মিনার তৈরি করার আহ্বান জানিয়েছিল, তবে রিনাত আহমাদের অর্থায়নের ফলে দুটি মিনার নির্মাণ সম্ভব হয়েছিল। তাঁর সম্মানেই দ্বিতীয়টির নাম রাখা হয়েছিল। মসজিদের প্রথম তলায় ইউক্রেনীয় ইসলামিক বিশ্ববিদ্যালয় (ইউক্রেনের উচ্চ শিক্ষার প্রথম মুসলিম প্রতিষ্ঠান) অবস্থিত।  ১৯৯৯ সালের ৩রা সেপ্টেম্বর তারিখে আহাদ জামে মসজিদ এবং ইউক্রেনীয় ইসলামিক বিশ্ববিদ্যালয়ের আনুষ্ঠানিক উদ্বোধন করা হয়েছে।   আরো দেখুন    ইউক্রেনে ইসলাম  বিষয়শ্রেণী:ইউক্রেনের মসজিদ বিষয়শ্রেণী:উইকিউপাত্তে স্থানাঙ্ক আছে
ম্যাডক সুপারন্যাচারাল ইউনিভার্স সম্পর্কিত নিবন্ধ, একটি ভারতীয় ভাগ করা মহাবিশ্ব যা হিন্দি ভাষার অতিপ্রাকৃত হাস্যরসাত্মক লোমহর্ষক চলচ্চিত্র নিয়ে গঠিত । এই মহাবিশ্বের সমস্ত চলচ্চিত্র ভারতীয় লোককাহিনীর উপর ভিত্তি করে তৈরি ।  বিষয়শ্রেণী:কাল্পনিক মহাবিশ্ব বিষয়শ্রেণী:ভারতীয় লোককাহিনী ভিত্তিক চলচ্চিত্র বিষয়শ্রেণী:লোমহর্ষক ফিল্ম ফ্র্যাঞ্চাইজি বিষয়শ্রেণী:ভারতীয় হাস্যরসাত্মক লোমহর্ষক চলচ্চিত্র বিষয়শ্রেণী:ভারতীয় অতিপ্রাকৃত লোমহর্ষক চলচ্চিত্র বিষয়শ্রেণী:ভারতীয় চলচ্চিত্র ধারাবাহিক
চিরঞ্জি লাল শর্মা (জন্ম: ১৩ সেপ্টেম্বর ১৯২৩, আহুলানা, সোনিপথ) ৭ম লোকসভায় হরিয়ানা রাজ্যের কার্নাল (লোকসভা কেন্দ্রের) থেকে বিধানসভা সদস্য নির্বাচিত ছিলেন।  তিনি কর্নাল থেকে অষ্টম, নবম এবং দশম লোকসভায়ও নির্বাচিত হয়েছিলেন।    তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:হরিয়ানার লোকসভা সদস্য বিষয়শ্রেণী:সপ্তম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:হরিয়ানার রাজনীতিবিদ বিষয়শ্রেণী:সম্ভাব্য জীবিত ব্যক্তি বিষয়শ্রেণী:সোনিপথ জেলার ব্যক্তি বিষয়শ্রেণী:২০১১-এ মৃত্যু
২৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ৩ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে নারকেলডাঙা অঞ্চল নিয়ে এই ওয়ার্ডটি গঠিত। এই ওয়ার্ডটি বেলেঘাটা বিধানসভা কেন্দ্রের অন্তর্গত।  বিবরণ ২৯ নং ওয়ার্ডের সীমানা নিম্নরূপ: উত্তর দিকে সতীন সেন সরণি, উপেন্দ্রচন্দ্র বন্দ্যোপাধ্যায় রোড, ষষ্টীতলা রোড ও নারকেলডাঙা নর্থ রোড; পূর্ব দিকে সি. আই. টি. রোড ও উপেন্দ্রচন্দ্র বন্দ্যোপাধ্যায় রোড; দক্ষিণ দিকে ধ্যান দেবী খান্না রোড ও মতিলাল সেন লেন এবং পশ্চিম দিকে সার্কুলার খাল।Kolkata: Detail Maps of 141 Wards with Street Directory [কলকাতা: রাস্তার নির্দেশিকাসহ ১৪১টি ওয়ার্ডের বিস্তারিত মানচিত্র]। ডি.পি.পাবলিকেশন্স এন্ড সেলস কনসার্ন, ৬৬ কলেজ স্ট্রীট, কলকাতা-৭০০০৭৩, ৪র্থ সংস্করণ ২০০৩।  নির্বাচনী ফলাফল  নির্বাচনের বছরওয়ার্ডপৌর-প্রতিনিধির নামরাজনৈতিক দল২০০৫২৯ নং ওয়ার্ডসুবোধ কুমার দেসারা ভারত ফরওয়ার্ড ব্লকওয়েবে COUNCILLORS OF KOLKATA MUNICITIPAL CORPORATION লিখে সন্ধান করুন। অনুসন্ধানের লিঙ্কে এটিতে ক্লিক করুন। ক্লিক করলে পাতার একদম শেষে “List of KMC Councillors”-এর জন্য একটি অপশন পাবেন। অ্যাডোবি অ্যাক্রোব্যাট ফাইল পেতে <Open> চাপুন।২০১০সুবোধ কুমার দেসারা ভারত ফরওয়ার্ড ব্লক২০১৫প্রকাশ উপাধ্যায়ভারতীয় জাতীয় কংগ্রেসপ্রভাত খবর, হিন্দি সংবাদপত্র, মুদ্রণ সংস্করণ, ২৯ এপ্রিল ২০১৫।  তথ্যসূত্র  বিষয়শ্রেণী:কলকাতা পৌরসংস্থার ওয়ার্ড
থাম্ব|300px|১৫৭২ সালে চিত্রিত জিউসের মূর্তির নির্মাণ  জিউসের মূর্তি পৃথিবীর প্রাচীন সপ্তাশ্চর্যের মধ্যে একটি। ফিডিয়াস খ্রিস্টপূর্ব ৪৩৫ অব্দে মূর্তির নক্সা করেন। যে দ্বীপের উপর মূর্তিটি প্রতিষ্ঠিত হয়েছিল তার পুরোটা জুড়ে এর ভিত্তি তৈরি করা হয়েছিল। এটি ছিল ৪২ ফুট উঁচু  encyclopædiabritannica.com থেকে ফিডিয়াস। সংগৃহীত: ৩রা সেপ্টেম্বর ২০১৪ ও ৬ ফুট ব্যাসার্ধের। সাতজন মিস্ত্রী আড়াই বছর অক্লান্ত পরিশ্রম করে মূর্তিটি তৈরি করেন। প্রাচীন বিশ্বের সপ্তাশ্চর্যের অন্যতম এই মূর্তিটি খ্রিস্ট ধর্মের প্রসারের সাথে সাথে খৃষ্টীয় ৫ম শতাব্দীতে ধ্বংস করে ফেলা হয়। encyclopædiabritannica.com থেকে জিউসের মূর্তি। সংগৃহীত: ২২শে নভেম্বর ২০০৬   তথ্যসূত্র   বিষয়শ্রেণী:প্রাচীন সপ্তাশ্চর্য বিষয়শ্রেণী:৪৭৫-এ বিলুপ্ত বিষয়শ্রেণী:হাতির দাঁতের শিল্পকর্ম
দ্য অর্ডার অফ মেরিট ব্রিটিশ রাজবংশ কর্তৃক প্রদত্ত একটি সম্মাননা। ১৯০২ সালে রাজা সপ্তম এডওয়ার্ড কর্তৃক প্রদত্ত এই সম্মাননা সামরিক, বিজ্ঞান, সাহিত্য ও শিল্পে বিশেষ অবদানের জন্য কমনওয়েলথভূক্ত দেশের নাগরিকদের প্রদান করা হয়। ২৪ জন জীবিত সদস্য, যারা ইতোমধ্যে এই পদক পেয়েছেন এবং কিছু সম্মানিত সদস্যদের সুপারিশের ভিত্তিতে এই সম্মাননা প্রদান করা হয়।  এটি একটি আজীবন সম্মাননা।  তথ্যসূত্র   বিষয়শ্রেণী:কানাডার বেসামরিক পুরস্কার ও সম্মাননা বিষয়শ্রেণী:যুক্তরাজ্যের বেসামরিক পুরস্কার ও সম্মাননা বিষয়শ্রেণী:১৯০২-এ প্রবর্তিত পুরস্কার
দাশরথি তা (১৯১১–১৯৮০)   ব্রিটিশ ভারতে স্বাধীনতা আন্দোলনের সাথে যুক্ত রাজনৈতিক ব্যক্তিত্ব এবং সাংবাদিক-প্রকাশক ছিলেন। পশ্চিমবঙ্গের বর্ধমান জেলায় দামোদর বন্যা প্রতিরোধে ও ক্যানাল আন্দোলনে বিশিষ্ট ভূমিকা নিয়েছিলেন।      জন্ম ও প্রারম্ভিক জীবন  দাশরথি তা'র জন্ম ১৩১৮ বঙ্গাব্দের ২৩ শে কার্তিক (ইংরাজী ১৯১১ খ্রিস্টাব্দে) অবিভক্ত বাংলার অধুনা পশ্চিমবঙ্গের বর্ধমান জেলার রায়না থানার অন্তর্গত ধামসা গ্রামে। পিতা প্রফুল্লকুমার তা। তিনি প্রথাগত শিক্ষা লাভ করেন নি। তবে তিনি ছিলেন স্বশিক্ষিত। উত্তরাধিকারসূত্রে প্রাপ্ত জমিতে নিজে লাঙল দিয়ে চাষাবাদ করতেন। অল্প বয়সেই তিনি রাজনীতির সাথে যুক্ত হন। ১৯৩০ খ্রিস্টাব্দে তিনি কংগ্রেসে যোগ দিয়ে বিভিন্ন আন্দোলনে সক্রিয় অংশগ্রহণ করেন। ব্যক্তিগত সত্যাগ্রহ, লবণ সত্যাগ্রহ,দামোদরের বন্যা প্রতিরোধে ও ক্যানাল আন্দোলনে বিশিষ্ট ভূমিকা পালন করেন। ভারত ছাড়ো আন্দোলনে তিনি জামালপুর থানা অধিকারে সক্রিয় অংশ নেন এবং কয়েকবার কারাবরণ করেন। স্বাধীনতা সংগ্রামী ও সমাজসেবী রমা তা ছিলেন তার স্ত্রী। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট  ২০১৬, পৃষ্ঠা ২৮২,    রাজনৈতিক জীবন  স্বাধীনতার পর ১৯৫১ খ্রিস্টাব্দের দেশের প্রথম সাধারণ নির্বাচনে কিষাণ মজদুর প্রজা পার্টির প্রার্থী হয়ে এবং পরবর্তী ১৯৫৭ এবং ১৯৬৭ খ্রিস্টাব্দে প্রজা সমাজতান্ত্রিক পার্টির প্রার্থী হিসাবে রায়না বিধানসভা কেন্দ্রে জয়লাভ করেন।  ১৯৬৭ খ্রিস্টাব্দে ড. প্রফুল্লচন্দ্র ঘোষের পি ডি এফ মন্ত্রীসভায় তিনি কৃষিমন্ত্রী হয়েছিলেন। ব্যঙ্গ-বক্রোক্তিপূর্ণ হাস্যরসাত্মক বক্তৃতার জন্য রাজনৈতিক মহলে তার সুনাম ছিল।   সাংবাদিকতা  দাশরথি তা বর্ধমান জেলার একজন অগ্রণী সাংবাদিক ছিলেন। ১৮৩৬ খ্রিস্টাব্দে বর্ধমান জেলার প্রথম বাংলা সাপ্তাহিক 'দামোদর' এবং স্বাধীন ভারতে বর্ধমান জেলার প্রথম 'দৈনিক দামোদর' পত্রিকার তিনি প্রকাশক ও সম্পাদক ছিলেন।    তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ
থাম্ব|ওয়াই নাগাপ্পা ওয়াই নাগাপ্পা (১৯৪৪/৪৫ - ২৭ অক্টোবর ২০২০ ) একজন ভারতীয় রাজনীতিবিদ, যিনি ভারতের কর্ণাটক রাজ্যের সমাজকল্যাণ মন্ত্রীর দায়িত্ব পালন করেছিলেন। নাগাপ্পা পেশায় একজন চিকিৎসক,Y. Nagappa's son commits suicide  Wednesday, Feb 22, 2006 at thehindu.com প্রায় ৩০ বছর আগে সক্রিয় রাজনীতিতে যোগদানের আগে তিনি হরিহর সরকারী হাসপাতালের মেডিকেল অফিসার ছিলেন। তিনি হরিহর আসন থেকে তিনবার নির্বাচিত হয়েছিলেন। ২০০৮ সালে কংগ্রেস দলের হয়ে তিনি বিপি হরিশকে পরাজিত করেছিলেন। Profile of Dr. Y. Nagappa: Congress Candidate; Harihar, Davanagere district : Karnataka Assembly Elections 2008   Thursday, May. 29, 2008 (IST) at jeetegakaun.in  তিনি ২৭ অক্টোবর ২০২০ সালে ৭৫ বছর বয়সে মারা যান।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:কর্ণাটকের রাজ্য মন্ত্রিপরিষদ মন্ত্রী বিষয়শ্রেণী:জন্মের বছর অনুপস্থিত
গর্ভনিরোধক স্পঞ্জ গর্ভধারণ রোধ করতে বাধা এবং শুক্রাণু নাশক পদ্ধতিকে একত্রিত করে। স্পঞ্জ দুটি উপায়ে কাজ করে। প্রথমে, স্পঞ্জটি যোনিতে ঢোকানো হয়, তাই এটি জরায়ুকে ঢেকে রাখতে পারে এবং কোনও শুক্রাণুকে জরায়ুতে প্রবেশ করতে বাধা দিতে পারে। দ্বিতীয়ত, স্পঞ্জে স্পার্মিসাইড থাকে।   স্পঞ্জগুলি সহবাসের আগে যোনিপথে ঢোকানো হয় এবং কার্যকর হওয়ার জন্য জরায়ুর উপরে স্থাপন করা আবশ্যক। স্পঞ্জ যৌন সংক্রমণ থেকে কোন সুরক্ষা প্রদান করে না। স্পঞ্জগুলি ২৪-ঘণ্টা সময় ধরে একাধিক সহবাসের জন্য গর্ভনিরোধক সরবরাহ করতে পারে, তবে সেই সময়ের পরে বা একবার সরিয়ে ফেলার পরে পুনরায় ব্যবহার করা যাবে না।    কার্যকারিতা  স্পঞ্জের কার্যকারিতা ৯১% যদি এমন মহিলাদের দ্বারা নিখুঁতভাবে ব্যবহার করা হয় যারা কখনও মা হয় নি, এবং ৮০% যদি এমন মহিলাদের দ্বারা নিখুঁতভাবে ব্যবহার করা হয় যারা কমপক্ষে একবার মা হয়েছেন। যেহেতু প্রতিবার যোনিপথে যৌনমিলনের সময় স্পঞ্জটি পুরোপুরি ব্যবহার করা কঠিন, তাই পদ্ধতির প্রকৃত কার্যকারিতা উল্লিখিত পরিসংখ্যানের চেয়ে কম। অন্যান্য জন্মনিয়ন্ত্রণ পদ্ধতির সাথে স্পঞ্জগুলিকে একত্রে ব্যবহার করার পরামর্শ দেওয়া হয়, যেমন বীর্যপাতের আগে লিঙ্গ প্রত্যাহার বা কনডম।    ব্যবহার  স্পঞ্জটি ব্যবহার করতে, স্পঞ্জটি ভিজিয়ে নিন এবং এটিকে চেপে দিন, এটি ভাঁজ করুন এবং যোনির জরায়ুর মুখে রাখুন। একটি স্পঞ্জ একবার প্রবেশ করালে ২৪ ঘন্টা কাজ করে, এই সময়ে মহিলা একাধিকবার যৌনমিলন করতে পারে। একবার স্পঞ্জটি বের হয়ে গেলে, এটি পুনরায় ব্যবহার করা উচিত নয় এবং ট্র্যাশে ফেলা উচিত, ফ্লাশ করা উচিত নয়। সহবাসের পর স্পঞ্জটিকে ৬ ঘণ্টার জন্য রেখে দিতে হবে। একটি স্পঞ্জ ৩০ ঘন্টার বেশি যোনিতে থাকা উচিত নয়।    শুক্রাণুনাশক  স্পঞ্জগুলি হল একটি শারীরিক বাধা, শুক্রাণুকে আটকে রাখে এবং জরায়ুর মধ্য দিয়ে প্রজনন ব্যবস্থায় প্রবেশ করতে বাধা দেয়। শুক্রাণু নাশক গর্ভাবস্থা প্রতিরোধের একটি গুরুত্বপূর্ণ উপাদান।   পার্শ্ব প্রতিক্রিয়া  স্পঞ্জে ব্যবহৃত শুক্রাণুনাশকের উপাদান ননক্সিনল-৯-এর প্রতি সংবেদনশীল ব্যক্তিরা অপ্রীতিকর জ্বালা অনুভব করতে পারেন এবং যৌনবাহিত রোগের ঝুঁকির সম্মুখীন হতে পারেন। স্পঞ্জ ব্যবহারকারীদের টক্সিক শক সিনড্রোমের ঝুঁকি কিছুটা বেশি হতে পারে।    তথ্যসূত্র    বহিঃসংযোগ    গর্ভনিরোধক স্পঞ্জ – DrDonnica.com  বিষয়শ্রেণী:প্রতিবন্ধক গর্ভনিরোধ বিষয়শ্রেণী:ওয়েব আর্কাইভ টেমপ্লেটে ওয়েব্যাক সংযোগ বিষয়শ্রেণী:১৯৮৩-এ প্রবর্তিত পণ্য বিষয়শ্রেণী:শুক্রাণুনাশক বিষয়শ্রেণী:অপর্যালোচিত অনুবাদসহ পাতা
মোহাম্মদ আল-কাওথারানি জন্ম নাজাফ, ইরাক আনুগত্য হিজবুল্লাহ মর্যাদাক্রম সিনিয়র কমান্ডার পরিচিত জন্য ইরাকে ইরান-সমর্থিত মিলিশিয়াদের কার্যক্রম সমন্বয় করা যুদ্ধ  ইরাক যুদ্ধ, সিরিয়ার গৃহযুদ্ধ, ইরাকি বিদ্রোহ (২০১৭-বর্তমান)  শেখ মোহাম্মদ হুসেইন আল-কাওথারানি হিজবুল্লাহর একজন সিনিয়র কমান্ডার এবং ইরাকে হিজবুল্লার যোগাযোগকারী। তিনি ইরান-জোটবদ্ধ আধাসামরিক গোষ্ঠীগুলির কার্যক্রম সমন্বয়ের জন্য পরিচিত। ২০২০ সালের জানুয়ারিতে মার্কিন ড্রোন হামলায় নিহত কুদস ফোর্সের প্রাক্তন কমান্ডার কাসেম সোলেইমানির মৃত্যুর পর তার প্রভাব উল্লেখযোগ্যভাবে বৃদ্ধি পায়।  সোলাইমানির মৃত্যুর পর, আল-কাওথারানি ইরাকে ইরানপন্থী মিলিশিয়াদের রাজনৈতিক ও সামরিক কর্মকাণ্ডের সমন্বয়ের কিছু দায়িত্ব গ্রহণ করেছিলেন বলে জানা গেছে।   ইরাকের নাজাফে জন্মগ্রহণকারী আল-কাওথারানি এই শহরেই পড়াশোনা করেছেন এবং দীর্ঘদিন ধরে ইরাকে হিজবুল্লাহর অভিযানে গুরুত্বপূর্ণ ভূমিকা পালন করেছেন। তিনি ইরাকি আরবি ভাষায় সাবলীলভাবে কথা বলতে পারেন । একজন ইরাকি মহিলার সাথে তার বিবাহিত জীবন তাকে ইরাকের রাজনৈতিক ও সামরিক ক্ষেত্রে এগিয়ে যেতে সাহায্য করেছে।  ২০০৩ সালে মার্কিন নেতৃত্বাধীন ইরাক আক্রমণের পর  যখন তাকে দেশটিতে হিজবুল্লাহর কার্যক্রম তদারকির জন্য নিযুক্ত করা হয় তখন তার খ্যাতি বৃদ্ধি পায়। আল-কাওথারানি প্রায়শই বাগদাদ এবং বৈরুতের মধ্যে যাতায়াত করতেন বিশেষ করে রাজনৈতিক অস্থিতিশীলতার সময়ে ইরাকি নেতাদের সাথে ঘনিষ্ঠভাবে কাজ করতেন।   মার্কিন যুক্তরাষ্ট্র কর্তৃক স্বীকৃতি  সশস্ত্র ইরাকি গোষ্ঠীগুলিকে তহবিল এবং লজিস্টিক সহায়তা প্রদানের ভূমিকার জন্য মার্কিন পররাষ্ট্র দপ্তর ২০১৩ সালে আল-কাওথারানিকে "বিশ্ব সন্ত্রাসী" হিসেবে মনোনীত করে। ২০২০ সালে, মার্কিন সরকার আল-কাওথারানির কার্যকলাপ এবং সহযোগীদের সম্পর্কে তথ্যের জন্য ১০ মিলিয়ন ডলার পুরস্কার ঘোষণা করেছিল, যার লক্ষ্য ছিল ইরাকে হিজবুল্লাহর কার্যক্রম ব্যাহত করা।  আল-কাওথারানি বিদেশী কূটনৈতিক মিশনে আক্রমণ এবং ব্যাপক অপরাধমূলক কর্মকাণ্ডে জড়িত মিলিশিয়াদের সমন্বয়ের জন্য দায়ী বলে মনে করা হয়।  আল-কাওথারানি ইরাকি রাজনীতিতেও জড়িত ছিলেন, বিভিন্ন উপদলের মধ্যে মধ্যস্থতা করেছিলেন এবং বিভিন্ন শিয়া গোষ্ঠীর উপর প্রভাব বজায় রেখেছিলেন। ইরাকি বিষয়ে তার দক্ষতার কারণে কেউ কেউ তাকে সোলাইমানির সাথে তুলনা করতে বাধ্য করেছে, যদিও তার প্রোফাইল কম।  আমেরিকা আল-কাওথারানিকে লক্ষ্যবস্তু করা সত্ত্বেও, কিছু সূত্র উদ্বেগ প্রকাশ করেছে যে এই মনোযোগ সোলাইমানি হত্যার মতো তার উপর হত্যার চেষ্টার আগেও হতে পারে।    সৌদি আরব কর্তৃক স্বীকৃতি  ২০১৫ সালের নভেম্বরে, সৌদি আরব মধ্যপ্রাচ্য জুড়ে হিজবুল্লাহর কার্যকলাপকে সমর্থন করার ভূমিকার জন্য মোহাম্মদ আল-কাওথারানি এবং অন্যান্য হিজবুল্লাহ নেতাদের সন্ত্রাসী হিসেবে মনোনীত করে। সৌদি স্বরাষ্ট্র মন্ত্রণালয় সন্ত্রাসবাদ এবং এর অর্থায়নের বিরুদ্ধে লড়াইয়ের চলমান প্রচেষ্টার অংশ হিসেবে হিজবুল্লাহর সাথে যুক্ত ব্যক্তি এবং সংস্থাগুলিকে লক্ষ্য করে এই ঘোষণা দিয়েছে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিরীয় গৃহযুদ্ধের ব্যক্তি বিষয়শ্রেণী:ইরাকি শিয়া মুসলিম বিষয়শ্রেণী:হিজবুল্লাহ সদস্য বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা
মালা সালারিয়া (জন্ম: ১৩ ফেব্রুয়ারি ১৯৯৫) একজন ফিটনেস উৎসাহী, একজন মডেল এবং একজন ভারতীয় চলচ্চিত্র অভিনেত্রী এবং মডেল। মালা রিতু কুমার, তরুণ তাহিলিয়ানী এবং সত্য পলের মতো ডিজাইনারদের নিয়ে বড় প্রচারাভিযান করেছেন। তিনি সানফেস্ট, ভিভেল (কারিনা কাপুর খানের সাথে), পিজ্জা হাট ইত্যাদির মতো ব্র্যান্ডের বিজ্ঞাপন করেছেন।  মালা ২০১৯ সালে বাব্বার ও সোনাল চৌহানের বিপরীতে হিন্দি ছবি স্কাইফায়ার দিয়ে চলচ্চিত্র জগতে প্রবেশ করেছিলেন। যেটির প্রযোজনা করেন শাবিনা খান। মালা ২০২০ সালে ছোটি সর্দার্নি নামক ধারাবাহিকে অভিনয় করেন যেটি কালার্স টিভি তে পরিবেশিত হয়েছিল।   প্রথম জীবন  সালারিয়া জাতীয় স্তরের সাঁতার চ্যাম্পিয়ন ছিলেন। তিনি ১৬ বছর বয়সে মডেলিং শুরু করেছিলেন এবং স্নাতকের পাশাপাশি অভিনয় করতেন। বিশ্ববিদ্যালয় শীর্ষে থাকা সত্ত্বেও তিনি মিস ইউনিভার্স ইন্ডিয়া বিউটি প্রতিযোগিতায়  অংশগ্রহণ করার সিদ্ধান্ত নিয়েছিলেন। এবং সেখানে তিনি শীর্ষ পাঁচ জনের মধ্যে নিজের জায়গা করে নিয়েছিলেন। গৌতম রডের বিপরীতে তিনি মহাকুম্ভে মুখ্য ভূমিকায় অভিনয় করেছিলেন। তিনি সুপারকপস ভিএস সুপারভিলেন ছবিতে পুলিশ অফিসার আভা-র চরিত্রে অভিনয় করেন, যা লাইফ ওকে চ্যানেলে প্রচারিত একটি অপরাধ ভিত্তিক নাটক ছিল।   ধারাবাহিক    দিল সে দি দুয়া সৌভাগ্যবতী ভাওয়া  সুপারকপস ভাএস সুপার ভিলেন  মাহকুম্ভ  টিভি মুভি সাবধান  জিন্দেগী কি ক্রসরোডস  কায়ামত কি রাত   নাগিন ৩  ছোটি সর্দার্নি   তথ্যসূত্র    বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:মুম্বইয়ের অভিনেত্রী